TNPC วิ่งแรง 12% นิวไฮรอบ 6 ปี ลุ้นผลงานปี 64 โตแกร่ง รับผลดีราคา “เม็ดพลาสติก” ลด
TNPC วิ่งแรง 12% นิวไฮรอบ 6 ปี ลุ้นผลงานปี 64 โตแกร่ง หลังไตรมาสเดียวโกยกำไรมากกว่าทั้งปีของปีก่อน อีกทั้งรับผลดีจากราคาเม็ดพลาสติกลด
25 มิ.ย. 2564

ผู้สื่อข่าวรายงานว่า ราคาหุ้น บริษัท ไทยนามพลาสติกส์ จำกัด (มหาชน) หรือ TNPC ณ เวลา 11.15 น. อยู่ที่ระดับ 2.52 บาท บวก 0.26 บาท หรือ 11.50% สูงสุดที่ระดับ 2.68 บาท ต่ำสุดที่ระดับ 2.26 บาท ด้วยมูลค่าการซื้อขาย 45.06 ล้านบาท

โดยราคาหุ้น TNPC ปรับตัวเพิ่มขึ้นทำจุดสูงสุดอีกครั้งในรอบ 5 ปี 11 เดือน นับตั้งแต่ราคาปิดที่ระดับ 2.54 บาท เมื่อวันที่ 3 ก.ค. 58
ทั้งนี้ คาดว่าปัจจัยที่ส่งผลให้มีแรงซื้อเข้ามาอย่างต่อเนื่อง มาจากการเก็งรับผลการดำเนินงานที่ปีนี้ที่เติบโต เนื่องจากไตรมาส 1 บริษัทมีกำไรสุทธิ 29.72 ล้านบาท ซึ่งมากกว่ากำไรทั้งปีของปี 2563
ด้านบล.ทรีนีตี้ ระบุในบทวิเคราะห์ (24 มิ.ย.64) มองว่า TNPC จะได้ประโยชน์จากราคาเม็ดพลาสติกที่ลดลง